אן ארצ'ר

אן ארצ'ר (באנגלית: Anne Archer; ‏נולדה ב־24 באוגוסט 1947) היא שחקנית אמריקאית, ידועה בעיקר בשל תפקידה בסרט שובר הקופות "חיזור גורלי" משנת 1987 ובסרט וכן על תפקידה בסרט "תמונות קצרות" מ-1993. בנוסף היא גם המייסדת של ארגון "אמנים למען זכויות האדם", מוסד ללא כוונת רווח שדוגל במתן זכויות שוות לכל בני האדם. ארצ'ר נולדה בלוס אנג'לס בקליפורניה שבארצות הברית, למשפחה נוצרית-מדעית. היא בתם של השחקנים מרג'ורי לורד וג'ון ארצ'ר. היא למדה דרמה במכללת פיצ'ר, ובתחילת שנות ה-70 היא החלה להופיע בתפקידי אורח במגוון של סדרות טלוויזיה, ביניהן: "הוואי 5-0", "איירונסייד" ו"אהבה נוסח אמריקה". בשנת 1973 קיבלה את התפקיד המשמעותי הראשון שלה, בסרט "The All-American Boy" לצידו של ג'ון ווייט, ובנוסף כיכבה בקומדיית המצבים "Bob & Carol & Ted & Alice". בעקבות זאת היא הופיעה שנית בסדרות טלוויזיה, בהן: "בית קטן בערבה", "מניקס", "פטרוצ'לי" ו"מקלאוד". היא המשיכה לשחק בסרטים, ובמהלך תחילת שנות ה-80 החלה גם להופיע במחזות אוף ברודוויי. בשנת 1984 הצטרפה ארצ'ר לצוות השחקנים של אופרת הסבון "פלקון קרסט". פריצת הדרך שלה הייתה בשנת 1987 במותחן "חיזור גורלי" שם גילמה את אשתו של מייקל דאגלס, וקיבלה מועמדות לפרס אוסקר לשחקנית המשנה הטובה ביותר על משחקה בו. מאוחר יותר שחקה בשני סרטים המבוססים על ספריו של טום קלנסי לצידו של האריסון פורד, "משחקים פטריוטיים" ו"סכנה ברורה ומיידית". בשנת 1993 היא הופיעה בסרט "גוף ההוכחות" לצידה של מדונה, ובסרטו של רוברט אלטמן "תמונות קצרות". בנוסף היא גם הופיעה בעיבוד לתיאטרון של "הבוגר", בתפקיד גברת רובינסון, שעל הופעתה קיבלה תגובות חיוביות. מאוחר יותר הופיעה בסדרות הטלוויזיה "ישנן בנות", "הלוחשת לרוחות" ו"פילדלפיה זורחת" בתפקיד חצי קבוע. נכון ל-2009 היא מגלמת את דמותה של לורל לימוז' בסדרת הטלוויזיה "ילדות שמנת" של The CW. בשנת 2022 שיחקה בתפקיד חוזר במיני-סדרה "הנושרת". ידועה בעיקר בזכות תפקידה בסרט "חיזור גורלי" שעליו הייתה מועמדת לפרס אוסקר לשחקנית המשנה הטובה ביותר, וכן על תפקידה בסרט "תמונות קצרות" שעליו הייתה מועמדת לפרס גלובוס הזהב. ארצ'ר נישאה לוויליאם דייוויס בשנת 1968, אך השניים התגרשו באמצע שנות ה-70. בשנת 1978 נישאה לג'רי ג'סטרו. יש לה שני בנים, אחד מדייוויס ואחד מג'סטרו. בשנת 2006 הקימה את ארגון "אמנים למען זכויות האדם", מוסד ללא כוונת רווח שדוגל במתן זכויות שוות לכל בני האדם. ארצ'ר היא חברה בכנסיית הסיינטולוגיה. סמטת גן עדן (1978) - בתפקיד: אנני. גיבור בגדול ‏(1980) - בתפקיד: ג'יי מארש. חיזור גורלי (1987) - בתפקיד: באת' גאלאגאר. אמונה בגרוש (1988) - סרט טלוויזיה - בתפקיד: דאבי פרנק אוג. מעברים צרים (1990) - בתפקיד: האניקאט. אהבה במעקב (1990) - בתפקיד: מיירה בורסקי. משחקים פטריוטיים (1992) - בתפקיד: קאת'י ראיין. גוף ההוכחות (1993) - בתפקיד: ג'ואן בראסלו. תמונות קצרות (1993) - בתפקיד: קלאייר קאיין. Family Prayers‏ (1993) - בתפקיד: ריטה ג'ייקובס. סכנה ברורה ומיידית (1994) - בתפקיד: קאת'י ראיין. ניקו החד-קרן (1998) - בתפקיד: ג'ולי האייסטינגס. אמנות המלחמה (2000) - בתפקיד: אלינור הוקס. פקודה לא חוקית (2000) - בתפקיד: גברת לוריין. לחישות: סיפורו של פיל (2000) - בתפקיד: דיבוב קולה של לב רגיש. הדוד נינו (2003) - בתפקיד: מארי. הגבר של הבית (2005) - בתפקיד: ג'ולי הייסטינגס. סוף המשחק (2006) - בתפקיד: הגברת הראשונה. מנושלת (2006) - בתפקיד: לואיזה. ענתיקה (2008) - בתפקיד: מאגי. לשרוד מעבר לסורגים (2008) - בתפקיד: הלנה קינגלייר. אקסיות לכל הרוחות (2009) -בתפקיד: וונדה ווקאמון. שיר ערש (2014) - בתפקיד: רייצ'ל. Trafficked‏ (2017) - בתפקיד: מוניקה. ילדות שמנת (2009-2008) - בתפקיד: לאורל לימוג'אס. ישנן בנות: הדור הבא (2021) - בתפקיד: לנור פייזקי. מופיעה בתפקיד אורח בעונה 2 פרק 4. הנושרת (2022) - בתפקיד: שרלוט מייליארד שולץ. Paper Empire (עתידי) - בתפקיד: ג'ורדן. מדיה וקבצים בנושא אן ארצ'ר בוויקישיתוף אתר האינטרנט הרשמי של אן ארצ'ר אן ארצ'ר, במסד הנתונים הקולנועיים IMDb (באנגלית) אן ארצ'ר, באתר AllMovie (באנגלית) אן ארצ'ר, במסד הנתונים הקולנועיים KinoPoisk (ברוסית) אן ארצ'ר, באתר MusicBrainz (באנגלית) אן ארצ'ר, באתר Discogs (באנגלית) אתר "אמנים למען זכויות האדם"(הקישור אינו פעיל)